**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-63 „DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2021 METAMS SĄRAŠO PATVIRTINIMO“ PAPILDYMO**

2021 m. liepos 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Papildyti Statybos ir infrastruktūros plėtros skyriaus 2021 metų savivaldybės kapitalo investicijų ir ilgalaikio turto remonto objektų sąrašą, patvirtintą Rokiškio rajono savivaldybės tarybos 2021 m. kovo 26 d. sprendimu Nr. TS-63 „Dėl Statybos ir infrastruktūros plėtros skyriaus 2021 metų savivaldybės kapitalo investicijų ir ilgalaikio turto remonto objektų sąrašo patvirtinimo“, 40 punktu „40. VšĮ Rokiškio pirminės asmens sveikatos centras“.

2. Skelbti šį sprendimą Teisės aktų registre.

Savivaldybės meras Ramūnas Godeliauskas

Vida Paukštienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-63 „DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2021 METAMS SĄRAŠO PATVIRTINIMO“ PAPILDYMO AIŠKINAMASIS RAŠTAS**

 **Sprendimo projekto tikslai ir uždaviniai.** Šiuo sprendimo projektu papildomas Statybos ir infrastruktūros plėtros skyriaus 2021 metų savivaldybės kapitalo investicijų ir ilgalaikio turto remonto objektų sąrašas ir prašoma tarybos jam pritarti.

 **Teisinio reglamentavimo nuostatos**: Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2021 m. vasario 26 d. sprendimas Nr. TS-17 „Dėl Rokiškio rajono savivaldybės biudžeto 2021 metams patvirtinimo“, Rokiškio rajono savivaldybės tarybos 2021 m. kovo 26 d. sprendimas Nr. TS-63 „Dėl Statybos ir infrastruktūros plėtros skyriaus statybos objektų 2021 metams sąrašo patvirtinimo“.

 **Sprendimo projekto esmė.** Papildžius Statybos ir infrastruktūros plėtros skyriaus 2021 metų savivaldybės kapitalo investicijų ir ilgalaikio turto remonto objektų sąrašą, į jį įtraukiant 40 punktu VšĮ Rokiškio pirminės asmens sveikatos priežiūros centrą, bus galima skirti lėšas patirtoms išlaidoms apmokėti.

 **Laukiami rezultatai.** Atlikus dalinius remonto darbus, į objektų sąrašą papildomai įtrauktame objekte pagerės įstaigos pastato būklė.

 **Finansavimo šaltiniai ir lėšų poreikis.** Lėšos reikalingos papildomai įtrauktų objektų remontuinumatoma finansuoti iš Rokiškio rajono savivaldybės 2021 metams patvirtinto biudžeto Statybos ir infrastruktūros plėtros skyriui papildomai skirtų asignavimų kapitalo investicijoms ir ilgalaikio turto remontui.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vedėja Vida Paukštienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_